Suure Paugu teooria (seriaal)
"Suure Paugu teooria" on Ameerika Ühendriikide situatsioonikomöödia, mida esmakordselt näidati 24. septembril 2007. aastal USA telekanalil CBS. 2010. aastal võitis "Suure Paugu teooria" People's Choice Awardi peaauhinna parima televisioonikomöödia (Favorite TV Comedy) kategoorias. Samal aastal sai Jim Parsons Primetime Emmy auhinna kui parim komöödiasarja meespeaosatäitja.